(lenz)     Soso, da mal e chliini Zwüschemeldig us em Militär :). Das Bild won ihr obe dra gsehnd isch churz vor em Tränegastest (das Gas isch eifach de Tod...) gmacht worde. Ich wünsch eu denn scho vill Spass wenn ihr tuusig mal nachenand de Azug dörfet alegge und denn wieder abzieh (s'müehsamste am ganze Militär).    Suscht bisch eifach de ganz Tag  wieder chli am umewarte, demit dena i 10min dörfsch en andere Azug alegge und wieder en mega Stress hesch. Da mer usserdem so guet wie immer müed isch, macht das Warte nöd so vill Spass, will mer immer so guet wie iischlaft. Mit de Ziit gwöhnt mer sich sugar ad 25kg-Packig won mer de ganz Tag umetreit (am Abig tuet eifach de Rugge weh ;-(). Erwähnenswert isch villicht no s'biwakiere bi -2 Grad. Das isch üsserst lustig gsi und gfrore han ich au überhaubt nöd *hust*.    Denn reget mich die kack Russe  mit ihrer Scheiss Sprach uuf. Das dumme "Compris!" chan ich langsam nöme ghöre.          Uf em Bild obe dra gsehnd ihr mich grad mit Vollpackig vor em Biwakiere (Packig + Gwehr = ca. 25 KG)    Was es mit em Charlie, Fritzli und em C-Alarm uf sich het, werded ihr denn no gnueg früeh im Militär erfahre :)    So wünsche eu allne e  schööni und nöd z'strengi ziit. Ich rucke jetzt denn scho bald wieder iih...    Liebi Grüess Lenz